《拟古诗·行行重行行》
清代·戴廷栻

行行重行行，裹粮戴吾笠。修途日以荒，所在生荆棘。

犹豫立道傍，徘徊以叹息。所苦非别离，浩荡无所适。

深谷暮烟平，长河明月飞。孤云藐旷覼，转蓬何时归。

忠信不可托，廉介多见欺。惆怅返故乡，且复掩柴扉。

作者简介：戴廷栻，字枫仲，一字维吉，号补岩，一号符公，祁县人。贡生，官曲沃教谕。有《半可集》。